ทบ. สยบข่าว ยันผลตรวจเป็นลบ 11 ทหารสหรัฐฯ ติดเชื้อโควิด-19 แค่ข่าวลือ 
กองทัพบก สยบข่าว รองโฆษก ทบ.ยัน 11 ทหารสหรัฐฯ ติดเชื้อโควิด-19 ชี้ เป็นข่าวลือ ยัน ทุกคนผลตรวจยังเป็นลบ จากนี้กักตัว 14 วัน ตามมาตรการกระทรวงสาธารณสุขอย่างเคร่งครัดวันที่ 7 ส.ค. พ.อ.หญิง ศิริจันทร์ งาทอง รองโฆษกกองทัพบก กล่าวถึงกรณีที่มีการเผยแพร่ข้อมูลในโซเชียลมีเดียว่า ทหารสหรัฐฯ ที่เข้ารับการกักตัวในโรงแรมที่เป็น Alternative State Quarantine (ASQ) ติดเชื้อไวรัสโควิด-19 จำนวน 11 รายว่า จากการตรวจสอบยืนยันว่า ข้อมูลดังกล่าวไม่เป็นความจริง และเป็นข่าวลือ เพราะจากการตรวจร่างกายด้วยการสวอปครั้งแรก จากทางการแพทย์พบว่า ทหารสหรัฐฯ ทุกนายขณะนี้มีผลเป็นลบ คือ ไม่มีใครติดเชื้อ อย่างไรก็ตามจากนี้ทุกคนต้องกักตัวให้ครบ 14 วัน ตามมาตรการของกระทรวงสาธารณสุขก่อน จึงจะสามารถออกมาปฏิบัติภารกิจทางทหารได้ต่อไป โดยในขั้นตอนการฝึกดังกล่าวทางกองทัพบกจะชี้แจงรายละเอียดให้ทราบต่อไปอีกครั้ง.
กองทัพบก สยบข่าว รองโฆษก ทบ.ยัน 11 ทหารสหรัฐฯ ติดเชื้อโควิด-19 ชี้ เป็นข่าวลือ ยัน ทุกคนผลตรวจยังเป็นลบ จากนี้กักตัว 14 วัน ตามมาตรการกระทรวงสาธารณสุขอย่างเคร่งครัด 
โควิด-19,ไวรัสโคโรนา,11ทหารสหรัฐฯ,ทบ.,ทหารสหรัฐติดโควิด-19,กองทัพบก,ข่าวลือ,ข่าวทั่วไป